Here is a page extracted from Wikipedia that may contain CSS, HTML, and a lot of unformatted text.

Title: Castellano enguerín
Content: O castellano enguerín ye a parla local d'Enguera (Valencia). A comarca d'Enguera dita La Canal de Navarrés, se repobló con Navarros, que i levoron a suya lengua y dixoron marca en a toponimia.

Descripción

Fonetica
En Enguera, Navarrés y Anna bi ha distinción entre a -s- xorda de passar  y a -s- sonora de casa, rabosa, teresa.

En Enguera no se-i aprecia pas seseyo, y amás conserva a pronunciacion medieval d'a z castellano-aragonesa; mantiene as ts y ds foneticas xordas (dantsa, atsucar) y sonoras (ondse, codsina).

En tota ixa zona debant dita bi ha oposición de  v  fricativa y  b oclusiva, como en castellano medieval u como s'ha aconservato en o valenciano actual. Esto amuestra que a b, v d'a ortografía castellana no corresponde con os fonemas d'o castellano medieval:

Eixemplos: bever, aver, cavallo, vida, biga.

(en o Cantar d'o mío Cit podemos leyer igual cavallo, cantava, haver, etc..)

Conserva a -x- aragonesa (y catalana), en ixe, cuxa y caixeta.

En Enguera bi ha casos de conservación d'a ch- aragonesa, (chirar, chelar), de palatalización d'a ll- inicial: llonganiza, llevantar.

Sindembargo a F- inicial se pierde mesmo en aragonesismos que la gosan mantener en parla baturra, (hiemo por fiemo). Ye curioso que o infinitivo fer, que en ayerbense ye castellanizato en fazer, en Enguerín se conserve como "her".

Morfolochía
Tamién existe un pasato perfecto perifrastico coincidindo con o catalán buegant: se'n va ir, ("se'n fue"). Esto lo trobamos tamién en ribagorzano.

A principios d'o sieglo XX se replegó en Enguera a forma verbal d'imperfecto queriva, tipicament aragonesa.

Como puede veyer-se se conservan muitas trazas aragonesas, que son comuns con o catalán, y ixo ye por o grau de contacto y integración que existe dende fa muito tiempo con os Valencianos catalanoparlants (a lo contrario que no en a "Valencia castellana" de Cofrentes-Utiel). En a comarca d'Exatiba existe un concurso literario con tres modalidaz: valenciano, castellano y dialecto enguerino.

Enguerin
Luengas d'o País Valenciano